

SREDNJA ŠKOLA OROSLAVJE
LJUDEVITA GAJA 1, 
49 243 OROSLAVJE

KLASA: 406-01/26-01/02
URBROJ: 2140-86-03-26-2
Oroslavje, 10.9. 2026.


Na temelju članka 9. Odluke o korištenju školskih sportskih dvorana te ostalih prostora i opreme školskih ustanova kojih je osnivač Krapinsko-zagorska županija  („Službeni glasnik Krapinsko-zagorske županije“ broj 2/2023.), te Odluke Školskog odbora o raspisivanju javnog natječaja za davanje na korištenje prostora i opreme u vlasništvu Škole (KLASA: 007-04/26-01/06, URBROJ: 2140-86-03-26-5 od 1. rujna 2026. godine), Povjerenstvo za provođenje javnog natječaja objavljuje:
 
JAVNI NATJEČAJ
za davanje u zakup prostora škole
[bookmark: _Hlk239842383] za postavljanje dva  samoposlužna aparata za napitke i grickalice

1. [bookmark: _Hlk239842539][bookmark: _Hlk239842567]Natječajem se daju u zakup dio prostora hola Srednje škole Oroslavje, na adresi Ljudevita Gaja 1, 49 243 Oroslavje, OIB: 20950883747 ( u daljnjem tekstu: Škola) za potrebe postavljanja dva  (2)   samoposlužna aparata za napitke i grickalice  s priključkom električne energije:

1. [bookmark: _Hlk239677130][bookmark: _Hlk150927057][bookmark: _Hlk239678305]Samoposlužni aparat za  tople napitke 
2. Samoposlužni aparat za  hladne napitke  i snack grickalice 
Instalacija aparata, održavanje i servisiranje ide na trošak ponuditelja. Aparati  moraju biti zdravstveno i tehnički ispravni za rad i korištenje.
Ponuditelj  je dužan održavati higijenske uvjete aparata u skladu s pozitivnim sanitarno – higijenskim propisima te je odgovoran za njihov ispravan rad.
Djelatnici ponuditelja koji dolaze u dodir s aparatima moraju imati zdravstveno- sanitarne isprave.

Aparati  ne smiju u ponudi imati alkoholna i energetska pića.

Škola se obvezuje davatelju usluge omogućiti  nesmetani priključak i korištenje električne energije i korištenje pitke vode za automate, kao i omogućavanje nesmetanog korištenja zajedničkih djelova i uređaja u zgradi u opsegu potrebnom za redovito održavanje i rad automata.

[bookmark: _Hlk239838712]2. Minimalni početni iznos zakupnine za smještaj aparata iz točke 1. ovog Poziva iznosi
 - 100,00 € - mjesečno po aparatu za prostor s priključcima za električnu energiju.

3. Međusobna prava i obveze između Škole i ponuđača uredit će se Ugovorom. Prostori se daju u pravilu na korištenje na jednu godinu s mogućnošću otkaza Ugovora svake ugovorne strane. Iznimno, uz pisanu suglasnost osnivača Škole, školski prostor i oprema mogu se dati na korištenje i na dulji rok, ako to zahtjeva priroda djelatnosti radi koje se školski prostor i opremu daje na korištenje i ako to neće ometati redovitu djelatnost Škole.
4. Ponudu mogu dostaviti fizičke i pravne osobe.
5. Vlastoručno potpisana ponuda mora sadržavati:
a)  Naziv, punu adresu, OIB, ime i prezime osobe za kontakt i telefonski broj ponuditelja, e-mail adresu ponuditelja
b)  Ponuđeni iznos naknade za dva  samoposlužna aparata izražen u eurima
c)  Prodajni asortiman koji se namjerava ponuditi s pripadajućim jediničnim cijenama


4. Ponuditelj  uz ponudu treba priložiti sljedeću dokumentaciju:
a) preslika izvatka iz sudskog registra – samo pravne osobe
b) presliku osobne iskaznice – samo fizičke osobe
c) obrtnicu za fizičke osobe ( obrtnike)

5. Najpovoljnijom ponudom se smatra ona ponuda koja, uz ispunjenje uvjeta iz natječaja, sadrži i najveći iznos naknade. U slučaju da na javni natječaj pristigne više ponuda s istim iznosom naknade, nadmetanje se nastavlja između tih ponuditelja iskazivanjem većeg iznosa od ponuđene visine naknade u pisanom obliku, o čemu će zainteresirani  subjekti biti prethodno obaviješteni, nakon završenog postupka otvaranja ponuda.

6. Pisane ponude se dostavljaju poštom preporučeno ili neposredno  se predaju na adresi  Srednje škole Oroslavje, Ljudevita Gaja 1, 49 243 Oroslavje, u zatvorenoj omotnici s naznakom: „NE OTVARAJ – PONUDA ZA NATJEČAJ ZA SAMOPOSLUŽNE APARATE“.  

7. Rok za podnošenje ponuda je 8 dana od objave natječaja. Javni natječaj je objavljen dana 10. rujna 2026. godine na mrežnoj stranici Srednje škole Oroslavje https://ss-oroslavje.skole.hr               u rubrici Poslovanje-Natječaji- Javni pozivi  i  traje do 18.9.2026. godine.  

8. Otvaranje ponuda održat će se u prostorijama Srednje škole Oroslavje dana 21.9.2026. godine u 13:00.

9. Nepravovremene i nepotpune ponude neće se uzeti u razmatranje.

10. Škola zadržava pravo poništenja natječaja ili dijela natječaja, odnosno neprihvaćanja nijedne pristigle ponude bez posebnog obrazloženja. 


11. Odluka o davanju na korištenje ili odluka o poništenju javnog natječaja dostaviti će se svim sudionicima javnog natječaja.

12. Dostavom ponude na natječaj svi ponuditelji dali su privolu Srednjoj školi Oroslavje za obradu osobnih podataka navedenih u svim dostavljenim prilozima odnosno ispravama za potrebe provedbe javnog  natječaja.

POVJERENSTVO  ZA PROVOĐENJE 
JAVNOG NATJEČAJA

